
PÉCSI JÁRÁSI HIVATAL
KÖZLEMÉNY

A Baranya Vármegyei Kormányhivatal Pécsi Járási Hivatal Népegészségügyi Osztály (a továbbiakban: Népegészségügyi Osztály) az egészségügyi hatósági és igazgatási tevékenységről szóló 1991. évi XI. törvény (a továbbiakban: Ehi.) 13/A. § (11) bekezdése és az általános közigazgatási rendtartásról szóló 2016. évi CL. törvény (a továbbiakban: Ákr.) 89. § (1) bekezdése alapján ezúton közhírré teszi az alábbi adatokat:

-	a közzététel napja: 2026.08.07.
-	az eljáró hatóság megnevezése: Baranya Vármegyei Kormányhivatal Pécsi Járási Hivatal Népegészségügyi Osztály
-	az ügy száma: BA-04/NEO/00375/2026
-	az ügy tárgya: Apáczai Sportegységben a közfürdő fürdővízmintájának határérték túllépése
-	az ügyfél: Pécsi Sport Nonprofit Zártkörűen Működő Részvénytársaság
- székhelye: 7633 Pécs, Veress Endre utca 10.

-	a BA-04/NEO/00375-13/2026 számú határozat rendelkező része
I. Kötelezem a Pécsi Sport Nonprofit Zártkörűen Működő Részvénytársaságot (továbbiakban: Pécsi Sport Nonprofit Zrt.; székhelye: 7633 Pécs, Veress Endre u. 10.; képviselője: Máté János Attila vezérigazgató, adószám: 22748465-2-02) az általa üzemeltetett Apáczai Sportegység- Petrov Anatolij Uszoda (7632 Pécs, Apáczai Csere János körtér 1.), mint közhasználatú fürdő vonatkozásában, a 2026. július 06. napján a fedett úszómedencéből vett hatósági és önkontroll fürdővízminta nem megfelelő laboratóriumi eredményeire tekintettel a közhasználatú fürdők létesítéséről és üzemeltetéséről szóló 510/2023. (XI.20.) Kormányrendeletben (továbbiakban: Korm. rendelet) foglaltaknak megfelelően az alábbiakra:
1. A fürdővíz nem megfelelő minőségének (összes trihalometán (THM) határérték jelentős túllépése)  megszüntetéséről gondoskodjon, a vízminőség helyreállítása érdekében tegye meg a szükséges intézkedéseket.
	Teljesítési határidő: kézhezvételtől azonnal

2. Végeztessen kontroll vízminta vizsgálatot az összes trihalometán paraméterre vonatkozóan a beavatkozás hatékonyságának ellenőrzésére.
	Teljesítési határidő: kézhezvételtől számítva mielőbb (a helyreállításra irányuló intézkedést követően), de legkésőbb 10 napon belül 

3. A megtett intézkedésekről, valamint az ezt követő vízmintázás eredményéről a Baranya Vármegyei Kormányhivatal Pécsi Járási Hivatal Népegészségügyi Osztályt (továbbiakban: Hivatal)  értesítse.
     Teljesítési határidő: mintavételi eredmény közlésétől számított 3 napon belül

4. Az úszómedence használatát gyermekek részére felfüggesztem jelen határozat kézhezvételét követően azonnal a megfelelő fürdővíz vizsgálati eredmény kézhezvételéig.

Döntésemet a jelen határozat 1. és 4. pontjában foglaltak vonatkozásában jogorvoslatra tekintet nélkül azonnal végrehajtandónak nyilvánítom.
A határozatban foglaltak teljesítéséért felelős: Pécsi Sport Nonprofit Zrt. mindenkori vezetője.
Tájékoztatom, hogy a meghatározott cselekmény nem teljesítése esetén intézkedem a cselekmény végrehajtásáról. A végrehajtást az állami adóhatóság foganatosítja. 

II. A Pécsi Sport Nonprofit Zártkörűen Működő Részvénytársaságot a Korm. rendelet rendelet 18.§ (7) bekezdésében foglaltak megsértése (fürdővíz nem megfelelő laboratóriumi eredménye, jelentős kémiai kifogásoltság, az összes trihalometán határérték jelentős túllépése) miatt 
 50,000.- Ft, azaz ötvenezer forint egészségügyi bírság megfizetésére kötelezem. 
A bírság összegét a határozat közlésétől számított harmincadik napig kell megfizetni a Baranya Vármegyei Kormányhivatal 10024003-01040030-00000000 számú „BAVKH bírság és egyéb központosított bevétel beszedési számla” számlájára átutalással. A közlemény rovatba az alábbi adatokat meg kell jeleníteni: „BA-04/NEO/00375-13/2026 egészségügyi bírság”.

A bírság határidőn belüli meg nem fizetése esetén intézkedem a bírság adók módjára történő behajtásáról, a végrehajtást az állami adóhatóság foganatosítja.

Felhívom a figyelmet arra, hogy amennyiben pénzfizetési kötelezettségének a megadott határidőben nem tesz eleget, a határidő leteltét követő naptól késedelmi pótlékot köteles fizetni. A késedelmi pótlék mértéke a késedelemmel érintett naptári félév első napján érvényes jegybanki alapkamattal megegyező mértékű.

Tájékoztatom, hogy az egészségügyi hatósági és igazgatási tevékenységről szóló 1991. évi XI. törvény (továbbiakban: Ehi) 13/A. § (11) bekezdése alapján az egészségügyi államigazgatási szerv az egészségügyi bírságot kiszabó végleges határozatáról készült közleményt az általános közigazgatási rendtartásról szóló 2016. évi CL. törvény (továbbiakban: Ákr.) 89. §-ában foglalt szabályok szerint közhírré teszi.

Jelen határozat a közléssel végleges, ellene fellebbezésnek helye nincs. A határozat közlésétől számított 30 napon belül - jogszabálysértésre hivatkozással - közigazgatási per indítható a Pécsi Törvényszéken (7623 Pécs, Rákóczi út 34.). A keresetlevelet a Baranya Vármegyei Kormányhivatal Pécsi Járási Hivatal Népegészségügyi Osztályához kell benyújtani vagy ajánlott küldeményként postára adni. A belföldi székhelyű gazdálkodó szervezet és a jogi képviselővel eljáró fél elektronikus kapcsolattartásra köteles. Az elektronikus kapcsolattartásra kötelezettek, illetve az azt önként választók a keresetlevelet elektronikus úton nyújthatják be. Az elektronikus kapcsolattartásra nem köteles fél a keresetlevelet a polgári perben és a közigazgatási bírósági eljárásban alkalmazandó nyomtatványokról szóló 17/2020. (XII.25.) IM rendeletének 19. mellékletében meghatározott nyomtatványon is előterjesztheti (további tájékoztatás: https://birosag.hu/eljarasok-nyomtatvanyai/polgari–közigazgatasi-papir-alapu-nyomtatvanyok). A közigazgatási bírósági eljárásban a feleket jövedelmi és vagyoni viszonyaikra tekintet nélkül illetékfeljegyzési jog illeti meg (további tájékoztatás: http://birosag.hu/e-per-2018/illetekfizetes). A bíróság az ügy érdemében tárgyaláson kívül határoz, azonban ha szükségesnek tartja, illetve a felek bármelyikének kérelmére tárgyalást tart. Tárgyalás tartását a felperes a keresetlevélben kérheti. Az erre irányuló kérelem elmulasztása miatt igazolásnak nincs helye. A keresetlevél benyújtásának a döntés végrehajtására nincs halasztó hatálya, azonnali jogvédelem keretében azonban kérhető a halasztó hatály elrendelése. A kérelemben részletesen meg kell jelölni azokat az indokokat, amelyek az azonnali jogvédelem szükségességét megalapozzák, és az ezek igazolására szolgáló okiratokat csatolni kell. A kérelmet megalapozó tényeket valószínűsíteni kell. A bíróság a kérelemről annak beérkezésétől számított tizenöt napon belül dönt, hiánypótlásnak nincs helye.
-	a BA-04/NEO/00375-13/2026 számú határozat indokolásának kivonata:
I. A Baranya Vármegyei Kormányhivatal Népegészségügyi Főosztály Laboratóriumi Osztály Népegészségügyi, Állategészségügyi és Környezetvédelmi Laboratórium munkatársa 2026. július 06. napján a Pécsi Sport Nonprofit Zrt. megbízásából önkontroll fürdővízminta vételezést végzett, illetve a BAVKH Pécsi Járási Hivatal Népegészségügyi Osztálya (továbbiakban: Hatóság) által előírt hatósági fürdővíz mintavételezés végzett az Apáczai Sportegység- Petrov Anatolij Uszoda (7632 Pécs, Apáczai Csere János körtér 1.) közfürdő fedett úszómedence vízéből. Hatóságomhoz 2026.07.09. napján érkezett 2026-02452-F és 2026-02453-H azonosító számú fürdővíz vizsgálati jegyzőkönyvek szerint az alább felsorolt paraméterek kémiai szempontból kifogásoltak voltak:
2026-02452-F fedett úszómedence víz: 		- Trihalometán: 144 µg/l 
2026-02453-H fedett úszómedence víz:		- Trihalometán: 143 µg/l 

Trihalogén-metán (THM) paraméterre vonatozó határérték: 0,05 mg/l 

A Korm. rendelet 11. § (1) bekezdése szerint: Fürdőzésre csak az alábbi feltételeknek megfelelő víz használható: a) nem tartalmaz olyan mennyiségben vagy koncentrációban mikroorganizmust vagy kémiai, fizikai, biológiai, radiológiai anyagot, amely – a használati mód figyelembevételével − a fürdőzők egészségére veszélyt jelent, b) a szemet, bőrt, valamint a nyálkahártyát nem irritálja, c) minősége megfelel a 6. melléklet 1. pontjában előírt minőségi követelményeknek,
A Korm. rendelet 11. § (2) bekezdése alapján: A közhasználatú fürdő üzemeltetője folyamatos üzemviteli ellenőrzéssel és önellenőrzés keretében, akkreditált laboratóriumi vízvizsgálatokkal rendszeresen ellenőrzi a közhasználatú fürdő fürdési célú létesítményeinek vízminőségét, a 6. mellékletben előírt követelmények és gyakoriság alapján.
[bookmark: pr135id]A Korm. rendelet 11. § (7)-(8) bekezdése alapján:
(7) Az egészségügyi államigazgatási szerv a közhasználatú fürdő üzemeltetését, vízminőségét és higiénés állapotát a hatósági laboratóriumi vízvizsgálattal, az önellenőrző vizsgálati eredmények folyamatos nyomon követésével és helyszíni hatósági ellenőrzés keretében ellenőrzi.
[bookmark: pr135id_másolat_1]A Korm. rendelet 18.§ (7) bekezdése szerint:  A mikrobiológiai paraméterek határértékeinek jelentős túllépését jelenti a határérték legalább tízszeres – nulla határértéknél a kimutatási határ legalább tízszeres – túllépése. Kémiai paraméterek határértékeinek jelentős túllépését jelenti a határérték legalább kétszeres túllépése. 

Fentiek alapján az Apáczai Sportegység - Petrov Anatolij Uszoda fedett úszómedencéjének fürdővíz vizsgálati eredményei jelentősen kifogásoltak, mivel egy kémiai paraméter (trihalgén-metán -THM-) mért eredménye több mint kétszeresen átlépte a megengedett értéket.

Hatóságom a rendelkező részben megállapított kötelezések elrendelése mellett döntött, tekintettel arra, hogy az úszómedence vize jelentősen kifogásolt és a fürdővíz minőségének helyreállítása szükséges. Továbbá a fürdővíz jelentős kémiai kifogásoltsága közvetlen egészségkockázatot okozhat, különösen a gyermekeknél, ezért az Apáczai Sportegység - Petrov Anatolij Uszoda fedett úszómedence használatát gyermekek részére felfüggesztem a  szükséges  beavatkozások végrehajtásáig és azok kontroll mintával való igazolásáig.
	
II.
Az Ehi tv. 13/A. § (1) b) szerint: Ha az egészségügyi államigazgatási szerv a hatáskörében eljárva megállapítja, hogy a gyógy- és közfürdők, valamint a természetes fürdőhelyek üzemeltetésére, működtetésére vonatkozó jogszabályi rendelkezésekben foglaltakat megsértették, egészségügyi bírságot szab ki.
Súlyosító körülmény, hogy a Közigazgatási Szankciók Nyilvántartásában a Pécsi Sport Nonprofit Zrt.-vel szemben a hatósági eljárás megindításának napját megelőzően fürdővíz nem megfelelősége tárgyában egészségügyi bírság szankciót megállapító döntést (BA-04/NEO/00431-14/2025) jegyezett be Hatóságom.

Enyhítő körülményként vette figyelembe Hatóságom, hogy a közfürdők közegészségügyi felügyelete során az Üzemeltető a közfürdő üzemeltetésével kapcsolatosan mindig együttműködő.

A fentiekben részletezett okok miatt és jogszabályi rendelkezések alapján a rendelkező részben foglaltaknak megfelelő összegű egészségügyi bírság kiszabásáról és kötelezettség teljesítéséről határoztam.

A BA-04/NEO/00375-13/2026 számú határozat 2026. július 13. napján véglegessé vált.

A BA-04/NEO/00375-13/2026 számú határozat a Népegészségügyi Osztályon 7623 Pécs, Szabadság u. 7. szám alatti megtekinthető.

Pécs, 2026. augusztus   „      „
Dr. Csiki László járási hivatalvezető felhatalmazása alapján kiadmányozta:
				                                                                     											                                                                                                                            									   Dr. Schuszter Éva
								                 járási tisztifőorvos

